**Warbixin ku saabsan codsiga guud ee goobaha waxbarashada (yhteishaku) – ku soo dhowaada indha-indhaynta dugsiyada sare iyo machadyada xirfadaha ee Vantaa!**

Waalidiinta sharafta leh ee ardayda fasallada 9-aad,

Waxaa la ansixiyay taariikhdu markii ay ahayd 30.12.2020 sharciga waajibaadka waxbarashada (Oppivelvollisuuslaki), taasoo loola jeedo in qof walbaa ay waajib ku tahay in uu waxbarto dugsiga hoose dhexe kaddib.

**Waajibaadka waxbarashada wuxuu dhammaanayaa, marka qofka dhallinyarada ah uu buuxiyo 18 sano, ama uu qaatay shahaadada waxbarashada heerka labaad (toisen asteen tutkinto).**

Shahaadada waxbarshada heerka labaad waxaa loola jeedaa shahaadada dugsiga sare ama shahaadada waxbarashada iskuulka xirfadda.

**Qofka dhallinyarada ah waa in waxbarashada sii soconaysa ee ku xigta dugsiga hoose- dhexe uu ka dalbado codsiga guud ee goobaha waxbarashada (yhteishaku),** **waalidka ayaana ka mas’uul ah in qofka dhallinyarada ah uu codsado waxbarashada sii soconaysa ee ka dambaysa dugsiga hoose-dhexe.**

Waxbarashada heerka labaad sida caadiga ah waxaa ay ahaan doontaa lacag la’aan ama bilaash.

 Faahfaahinta dheeraadka ah ee ku saabsan waajibaadka waxbarashada ee la ballaariyay, waxaad ka geli kartaa linkigaan: [Lisätietoja oppivelvollisuuden laajenemisesta](https://minedu.fi/oppivelvollisuuden-laajentaminen).

**Xilliga codsiga waxbarashada ee deyrta 2023 waa mudada u dhexeysa 21.2.-21.3.2023**

Codsiga guud ee goobaha waxbarashada waxaa loo sameeyaa foom ahaan, kasoo laga heli karo linkigaan ah wadada loo maro waxbarashada: [Opintopolku](https://opintopolku.fi/).

Degmada Vantaa waxaa sida caadiga ah foomka laga buuxiyaa iskuulka dhexdiisa, iyadoo ay si wadajir ah u sameeyaan ardayga iyo macallinka hagaha waxbarashada ah.

Waxaana ardaygu uu codsiga guud ee goobaha waxbarashada ka codsan karaa ugu badanaan toddobo meelood oo codsi ah.

**Ardaygu waxaa uu codsiga guud ee goobaha waxbarashada ka codsan karaa**

* dugsiyada sare iyo machadyada xirfadaha
* waxbarashada diyaarinta ee waxbarashada heerka labaad ee shahaadada ka dambaysa waxbarshada dugsiga hoose-dhexe (TUVA). Faahfaahinta dheeraadka ah ee ku saabsan waxbarashada TUVA, waxaad ka gali kartaa linkigaan: [Lisätietoa TUVAsta](https://www.vantaa.fi/fi/palveluhakemisto/palvelu/tuva-koulutus#tab-introduction)
* waxbarashada u baahan diyaarinta caawimaadda khaaska ah (waxbarashada macahadyada xirfadaha ee khaaska ah iyo TELMA)
* Qaybaha waxbarashada ee loogu talaggalay waajibaadka waxbarashada ee machadyada aqoonkororsiga (kansanopisto)

Wargelinta ku saabsan arrimaha codsiga guud ee goobaha waxbarashada, waxaa si joogta ah loo bixiyaa xilliga fasalka 9.aad.

Warbixinta ku saabsan codsiga guud ee goobaha waxbarashada iyo codsiga machadyada xirfadda ee waxbarashada heerka labaad ee Vantaa, waxaad ka heleysaan bogagga internetka ee codsiga goobaha guud ee waxbarashada degmada Vantaa [Vantaan yhteishakusivustolta](http://sivistysvantaa.fi/yhteishaku) iyo bogagga heerka qaran ee ka hadlaaya waddooyinka loo maro waxbarashada [Opintopolku](https://opintopolku.fi/).

Codsiga guud ee goobaha waxbarashada ee xilliga gu’ga 2023 waxaa lagu sameeyay isbeddel, codsiga ka fiirsashada ku salaysan (harkinnanvaraista hakua): haddii qofka codsadaha ah uu haysto maaddooyinka sida shakhsi ahaanta ah loogu diyaariyay ee xisaabta iyo luqadda finishka, codsaduhu waxaa uu codsiga uga qaybqaadanayaa isagoo ah mid ka fiirsasho ku salaysan.

**Faahfaahinta dheeraadka ah ee arrinkaan ku saabsan waxaad ka heleysaa macallinka hagaha waxbarashada ee iskuulkaaga.**

**Maalinka albaabadu ay cid walba u furan yihiin (avoimet ovet) ee dugsiyada sare iyo macaahidda xirfadaha ee degmada Vantaa**

Dugsiyada sare iyo macaahidda xirfadaha ee degmada vantaa waxaa ay diyaarinayaan mudada u dhexeysa bilaha jannaayo-feberaayo sannadka 2023, maalinka soo indha-indhaynta iskuulladaas, iyadoo maalinkaas ay qof walbaa albaabadu furan yihiin, si uu u soo indha-indheeyo goobahaas waxbarashada.

Macluumaadka la xiriira maalinka soo indha-indhaynta waxaad ka heleysaan bogga codsiga guud ee goobaha waxbarashada Vantaa [Vantaan yhteishakusivustolta](https://www.vantaa.fi/fi/tutustumispaivat-toisen-asteen-koulutuksiin) ama bogagga internetka ee iskuullada.

Ku soo dhowoow soo indha-indhaynta iskuullada waxbarashada ee degmada Vantaa!